“Тариалангийн тухай” /Шинэчилсэн найруулга/ хуулийн төслийг хэлэлцүүлэгт бэлтгэх үүрэг бүхий ажлын дэд хэсгийн хуралдааны тойм /2015.12.18/

Тариалангийн тухай хуулийн төслийг хэлэлцүүлэгт бэлтгэх үүрэг бүхий ажлын дэд хэсгийн хурал 2015 оны 12-р сарын 18-ны өдрийн 10.00 цагт Төрийн ордны “Г” танхимд хуралдав.

Хуралдаанд Ажлын дэд хэсгийн ахлагч Б.Баярмаа, Хүнс, хөдөө аж ахуйн яамны Газар тариалангийн бодлогын хэрэгжилтийг зохицуулах газрын ахлах мэргэжилтэн Б.Одонхүү, Стратегийн бодлого, төлөвлөлтийн газрын мэргэжилтэн М.Атансүх, Ургамал, газар тариалангийн хүрээлэнгийн захирал Н.Баярсүх, Монголын тариаланчдын холбооны ерөнхийлөгч Ч.Пэрэнлэй, Тариаланч, гурил үйлдвэрлэгчдийн холбооны дэд ерөнхийлөгч Ш.Шинэбаяр, Монголын үр тариа эрхлэгчдийн Газар тариалан холбооны ерөнхийлөгч Л.Цандэлэг, удирдах зөвлөлийн гишүүн Л.Чинбат, Ц.Тогтохдалай, Байнгын хорооны референт З.Оюунсүрэн нар оролцов.

Энэ өдрийн хуралдаанаар хуулийн төсөл дээр ажиллаж, тариалангийн газрын ангилал, тариалангийн болон эрчимжсэн мал аж ахуйн зориулалттай барилга байгууламжийн доорх газар, тариалангийн зориулалтаар газар эзэмшүүлэх, ашиглуулах гэрээний загвар гэх мэт хэд хэдэн асуудлаар ярилцаж, санал солилцон, саналын томьёоллыг боловсруулж ажлын хэсэгт танилцуулахаар тогтлоо.

Хуралдаан 13.00 цагт өндөрлөв.

БАЙНГЫН ХОРООНЫ АЖЛЫН АЛБА